ועדת העבודה, הרווחה והבריאות, כנסת 18, פרוטוקול מספר 760, 2012-07-22 15:30

אילן גילאון: אני פותח את ישיבת ועדת העבודה, הרווחה והבריאות.

אילן גילאון: על סדר היום תקנות האזרחים הוותיקים (שליחה ופרסום של חוברת מידע), התשע"ב-2012.

אילן גילאון: אנשי המשרד לאזרחים ותיקים, יש משהו שאתם עוד לא הסדרתם וזה הנושא של פרסום היכן יש הנחות, באיזה מקומות ניתנות הנחות על רכישת כרטיסים.

אייל לב ארי: במסגרת תיקון מספר 11, היו שני נושאים לגביהם באה הסדרה בתקנות.

אייל לב ארי: נושא אחד הוא חוברת מידע שזה נוסח התקנות שמונח בפני הוועדה היום.

אייל לב ארי: הנושא השני הוא שנקבעה חובה שרשות ציבורית – שהיום מנויה בתוספת הראשונה ובתוספת השנייה – שנותנת זכות או הטבה שמתבטאת בהנחה בתשלום דמי כניסה או דמי נסיעה - תפרסם הודעה על ההנחה במקום הנראה לעין לציבור.

אייל לב ארי: נקבע שהשר שהרשות הציבורית פועלת בתחום סמכותו, השר לאזרחים ותיקים, יקבע הוראות בדבר פרסום אותה הודעה.

אילן גילאון: תעדכנו אותנו היכן זה עומד כדי שנעבור לאישור.

סורל הר לב: אנחנו כאן היום בעניין התיקון לחוק שמדבר על אופן היידוע.

סורל הר לב: בזמנו עבר תיקון לחוק האזרחים הוותיקים שקבע שרשויות ציבוריות שמנויות בחוק יעדכנו את המשרד לאזרחים ותיקים דבר ההנחות וההטבות שהן נותנות לאזרחים ותיקים.

סורל הר לב: התיקון לחוק קבע שהשר לאזרחים ותיקים יתקין תקנות לגבי אופן היידוע של האזרחים הוותיקים לגבי המידע שהמשרד קיבל.

סורל הר לב: היום אנחנו נמצאים כאן לגבי אותן תקנות של אופן היידוע כאשר בתקנות שהכנו ציינו את הדרכים הבאות:

סורל הר לב: דרך אחת היא מסירת חוברת לאזרח הוותיק בהגיעו לגיל הקובע, הדרך השנייה היא פרסום החוברת באתר האינטרנט של המשרד, הדרך השלישית היא פרסום מדי שנה של הודעה לציבור בשפות שונות, ברוסית, באמהרית, בעברית ובערבית, של האפשרות לקבל את החוברת מהמשרד.

סורל הר לב: זאת אומרת, גם אם לא הגענו לבית של מישהו כי הכתובת שלו לא נכונה במשרד הפנים, יהיו מודעות בעיתונים שיאמרו שיוכלו לקבל את זה בדואר באופן ישיר.

אילן גילאון: תודה.

אילן גילאון: אנחנו עכשיו מקריאים.

אילן גילאון: אין התייחסות כי אנחנו מקריאים ומאשרים.

אייל לב ארי: לגבי 15(ב), תקנות של פרסום ההודעה בדבר הנחה.

אייל לב ארי: היו בעצם שני חלקים בתיקון 11 לגביהם היה צורך לקבוע הוראות.

אייל לב ארי: האחד, חוברת המידע שנמצאת בפנינו.

אייל לב ארי: השני, היידוע.

סורל הר לב: החוק לא מולי, אבל עד כמה שאני זוכר סעיף 15(ב) מדבר על הנחות בדמי כניסה או נסיעה שנותנות רשויות והן אמורות לקבוע הוראות שזה יהיה במקום גלוי לעין.

אייל לב ארי: נכון.

סורל הר לב: המשרד שלנו לא נותן הנחות כאלה.

סורל הר לב: אנחנו, כמשרד שיש לו אינטרס, כמובן עדכנו את כל הרשויות לגבי ההוראות האלה וגם הוצאנו תזכורות.

סורל הר לב: לאחרונה קיבלנו איזושהי פנייה כדי שבכל זאת יותקנו ההוראות האלה.

סורל הר לב: אנחנו נכין איזושהי דוגמה לאותה פנייה ואחרי כן נפיץ אותה בין שאר המשרדים.

אילן גילאון: אנחנו מקריאים ומאשרים.

אילן גילאון: אין דיון.

אייל לב ארי: תקנות האזרחים הוותיקים (שליחה ופרסום של חוברת מידע), התשע"ב - 2012 בתוקף סמכותי לפי סעיף 15א(ג) לחוק האזרחים הוותיקים, התש"ן-1989 (להלן – החוק), בהסכמת שר האוצר ושר המשפטים, בהתייעצות עם שר הרווחה והשירותים החברתיים, ובאישור ועדת העבודה, הרווחה והבריאות של הכנסת, אני מתקין תקנות אלה: 1.

אייל לב ארי: הגדרה בתקנות אלה, "אמצעי תקשורת נפוץ" – עיתון יומי בעל תפוצה ארצית או שידורי רדיו בשידורים ארציים, היוצא לאור או המשודרים, לפי העניין, באחת מהשפות הבאות: עברית, ערבית, רוסית או אמהרית.

אייל לב ארי: 2.

אייל לב ארי: שליחת חוברת מידע לאזרח ותיק (א) המשרד ישלח לאזרח ותיק, בהגיעו לגיל הקובע כמשמעות בחוק, חוברת המאגדת את תמצית המידע שנמסר למשרד לפי סעיף 15א(ב) לחוק (להלן – חוברת מידע).

אייל לב ארי: (ב) ראה השר כי נבצר מהמשרד לשלוח חוברת מידע במועד כאמור בתקנת משנה (א), רשאי השר לדחות מועד זה לתקופה שלא תעלה על שלושה חודשים.

אייל לב ארי: דחה השר את מועד שליחת חוברת מידע, המשרד יפרסם באמצעי תקשורת נפוץ בשפות העברית, הערבית, הרוסית והאמהרית הודעה על הדחייה כאמור, אשר תכלול בנוסף פרטים כאמור בתקנה 3(א).

אייל לב ארי: (ג) חוברת מידע תישלח בדואר לפי מענו של האזרח הוותיק, כפי שהוא מופיע במרשם האוכלוסין.

אייל לב ארי: 3.

אייל לב ארי: פרסום אודות חוברת מידע (א) המשרד יפרסם אחת לשנה הודעה לציבור על האפשרות לקבל חוברת מידע מהמשרד, את התנאים והאופן לקבלתה וכן את האפשרות לעיין בה באתר האינטרנט של המשרד.

אייל לב ארי: ההודעה תפורסם באמצעי תקשורת נפוץ בשפות העברית, הערבית, הרוסית והאמהרית.

אייל לב ארי: (ב) חוברת מידע תפורסם גם באתר האינטרנט של המשרד.

אייל לב ארי: 4.

אייל לב ארי: תחילה תחילתן של תקנות אלה 180 ימים מיום פרסומן (להלן – יום התחילה).

אייל לב ארי: 5.

אייל לב ארי: הוראת מעבר על אף האמור בתקנה 2, המשרד ישלח חוברת מידע גם לאזרח ותיק שהגיע לגיל הקובע לפני יום התחילה, וזאת בתך 180 ימים מיום התחילה.

אילן גילאון: תודה רבה.

אילן גילאון: אנחנו מצביעים.

אילן גילאון: בעד אישור התקנות – פה אחד התקנות התקבלו

אילן גילאון: אושר.

אילן גילאון: התקנות התקבלו.

אילן גילאון: אני מברך אתכם ומודה לכם.